সাত্যকিকে আটকাতে তখন বাকী রইলো দুর্যোধন।(কর্ণ ও অন্যান্য মহারথীরা তখনো পদ্মব্যুহের মধ্যে সুচীবুহ্যয় জয়দ্রথের প্রতিরক্ষায় সামিল।অর্জুন সেইখানে পৌঁছেছেন। সাত্যকির এখনো কিছুটা পথ বাকী)। দুর্য্যোধন আর দুঃশাসনের রণসংগীদের মধ্যে ছিলো যবন, শক, দরদ,বর্ব্বর ও তাম্রলিপ্তকেরা। এই তাম্রলিপ্তক কথাটাই ভাবায়। এ নিশ্চয় আমাদের তমলুক। এর আগে আসাম ও পুন্ড্র(উত্তর বংগ) সেনাদেরও মহাভারতকার ম্লেচ্ছ বলেছেন। যবনদের বিশেষণ হিসেবে ধনুর্ধর কথাটি ব্যবহার হয়েছে একাধিকবার ।এই যবনেরা লোহা আর কাঁসার বর্ম পরতো। তাদের লম্বা দাড়ি ছিলো।